**A MÓRICZ ZSIGMOND MEGYEI ÉS VÁROSI KÖNYVTÁR**

a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet a

**Móricz Zsigmond Megyei és Városi Könyvtár

igazgatóhelyettes (magasabb vezető)**

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozott időre, 2019.09.01-2020.08.30-ig szól.

**A munkavégzés helye:**

Szabolcs-Szatmár-Bereg megye, 4400 Nyíregyháza, Szabadság tér 2.

**A beosztáshoz tartozó, illetve a vezetői megbízással járó lényeges feladatok:**

• Szervezi, irányítja és ellátja mindazon adminisztratív jellegű feladatokat, melyek a szakmai tevékenység eredményességét szolgálják. • A szakmai területek (osztályok) munkájának összehangolása, megszervezése, ellenőrzése, a szolgáltatásszervezés, beosztások összehangolásának ellenőrzése. • Részt vesz az intézmény éves beszámolójának és munkatervének, az intézmény stratégiájának és rövid távú feladatainak készítésében. • Javaslatot tesz a könyvtár szolgáltatási rendszerének módosítására (fejlesztés, leépítés) új szolgáltatások bevezetésére. • Gondoskodik a szakmai munkatársak esetében a munkaköri leírásokban foglaltak betartásáról. • Intézményi szinten összefogja a pályázatok készítését. • Koordinálja az intézményi rendezvények, előadások, kiállítások szervezését, felügyeli azok zökkenőmentes lebonyolítását. • Szervezi és felügyeli a központi könyvtár és fiókkönyvtárak szolgáltatási tevékenységét.

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései, valamint a(z) közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI.20.) Korm. rendelet 3. és 5. számú mellékletének rendelkezései az irányadók.

**Pályázati feltételek:**

* Felsőfokú képesítés, Szakirányú felsőfokú végzettség és szakképzettség vagy nem szakirányú felsőfokú végzettség és szakképzettség és az Országos Képzési Jegyzék (a továbbiakban: OKJ) szerinti segédkönyvtáros szakképesítés,
* büntetlen előélet, magyar állampolgárság, munkaköre ellátásához szükséges magyar nyelvtudás,
* a végzettségnek és szakképzettségnek és egyben az intézmény alaptevékenységének megfelelő jogviszonyban szerzett legalább négy éves szakmai gyakorlat,
* a végzettségnek és szakképzettségnek vagy az intézmény alaptevékenységének megfelelő szakmai vagy szakirányú tudományos tevékenység végzése, melynek igazolása történhet kutatási, publikációs vagy oktatási munkák bemutatásával valamint projektben való részvétel igazolásával.
* a Kjt.20/B.§ (2) bekezdés alapján a magasabb vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető a 150/1992.(XI.20.) Korm. rendelet szerint,
* cselekvőképesség.

**A pályázat elbírálásánál előnyt jelent:**

* Államháztartási és vezetési ismereteket nyújtó legalább 120 órás képzés;
* Vezetői gyakorlat megléte – legalább 1-3 éves vezetői tapasztalat
* Pályázatírásban szerzett legalább 1-3 éves tapasztalat.

**A pályázat részeként benyújtandó iratok, igazolások:**

* + A pályázó részletes, fényképes szakmai önéletrajza,
	+ az álláshely betöltéséhez szükséges végzettsége(k), szakképzettség meglétét igazoló okmány(ok) közjegyző által hitelesített másolata,
	+ a végzettségének és szakképzettségének és egyben az intézmény alaptevékenységének megfelelő jogviszonyban szerzett legalább négy éves szakmai gyakorlat igazolása,
	+ vezetői gyakorlat igazolása,
	+ 1 éves időtartamra szóló az intézmény vezetését támogató program a szakmai helyzetelemzésre épülő fejlesztési lehetőségekkel
	+ 3 hónapnál nem régebbi erkölcsi bizonyítvány, amely igazolja a büntetlen előéletet, és hogy nem áll a pályázó közügyektől eltiltás hatálya alatt, valamint nem áll a Kjt. 20.§ (2) bekezdés d) pontja szerinti büntető eljárás hatálya alatt, valamint a foglalkozás gyakorlásától eltiltás hatálya alatt (az erkölcsi bizonyítvány megérkezéséig az igénylést igazoló okirat másolata),
	+ a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul,
	+ pályázó nyilatkozata, melyben a pályázó hozzájárul ahhoz, hogy pályázati anyagát a pályázati eljárásban résztvevők megismerhessék, és abba betekintsenek,
	+ a pályázó nyilatkozata az egyes vagyonnyilatkozat-tételi kötelezettségekről szóló 2007. évi CLII. törvény rendelkezéseinek megfelelően határidőben történő vagyonnyilatkozat-tételi kötelezettség vállalására vonatkozóan,
	+ a pályázó nyilatkozata arról, hogy nem áll cselekvőképességet kizáró vagy korlátozó gondnokság alatt.
	+ magyar állampolgárság igazolása (személyazonosító igazolvány másolata).

**A beosztás betölthetőségének időpontja:**

A beosztás legkorábban 2019. szeptember 1. napjától tölthető be.

**A pályázat benyújtásának határideje:** 2019. augusztus 9.

A pályázati kiírással kapcsolatosan további információt Tomasovszki Anita nyújt, a +3642598888 -os telefonszámon.

**A pályázatok benyújtásának módja:**

* + Személyesen: Tomasovszki Anita, Szabolcs-Szatmár-Bereg megye, 4400 Nyíregyháza, Szabadság tér 2. II 204.

**A pályázat elbírálásának módja, rendje:**

Magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottság hallgatja meg, melynek nem lehet tagja – a helyi önkormányzati képviselő-testület tagja kivételével – a kinevezési, megbízási jogkör gyakorlója.

**A pályázat elbírálásának határideje:** 2019. augusztus 22.

**A pályázati kiírás további közzétételének helye, ideje:**

* Nyíregyháza Megyei Jogú Város Önkormányzat honlapja - 2019. július 15.
* Móricz Zsigmond Megyei és Városi Könyvtár honlapja - 2019. július 15.

**A munkáltatóval kapcsolatos egyéb lényeges információ:**

A pályázatot zárt borítékban a Móricz Zsigmond Megyei és Városi Könyvtár igazgató-helyettes (magasabb vezető) pályázat” megjelöléssel személyesen kell benyújtani a Móricz Zsigmond Megyei és Városi Könyvtár Tomasovszki Anita igazgató részére hivatali munkaidőben (4400 Nyíregyháza, Szabadság tér 2.). Kérjük a borítékon feltüntetni a pályázati adatbázisban szereplő azonosítószámot: MZSK/4/2019. A pályázattal kapcsolatban bővebb felvilágosítás kérhető a Móricz Zsigmond Megyei és Városi Könyvtár Igazgatóságán (4400 Nyíregyháza, Szabadság tér 2.) személyesen, illetve telefonon a 06-42/598-888 telefonszámon. A kinevezési, megbízási jogkör gyakorlója a bizottság írásba foglalt véleményét mérlegelve a pályázati határidő lejártát követő hatvan napon belül dönt a közalkalmazotti jogviszony létesítéséről, illetve a vezetői megbízásról. Egyebekben a pályázat elbírálásának rendjét a munkáltató határozza meg. A 150/1992. (XI.20.) Korm. rendelet 7.§ (7) bekezdése értelmében magasabb vezető megbízásához -ha nem a fenntartó a munkáltatói jogkör gyakorlója - szükséges a fenntartó egyetértése is. A Móricz Zsigmond Megyei és Városi Könyvtár fenntartja a pályázat eredménytelenné nyilvánításának jogát. A közalkalmazotti jogviszony határozatlan időre szól, újonnan létesített jogviszony esetén- a közalkalmazottak jogállásáról szóló 1992.évi XXXIII. törvény 21/A. § (4)-(5) bekezdésében foglaltak kivételével- 4 hónap próbaidő kikötésével. A pályázatok elbírálását követően az eredménytelen pályázók írásbeli értesítést kapnak. A határidőn túl beadott pályázatokat érvénytelennek minősítjük. A pályázat csak akkor érvényes, ha a pályázati felhívásban feltüntetett valamennyi formai és tartalmi feltételnek megfelel.

**A munkáltatóval kapcsolatban további információt a wwww.mzsk.hu honlapon szerezhet.**

**A KÖZIGÁLLÁS publikálási időpontja: 2019. július 15.**

A pályázati kiírás közzétevője a Belügyminisztérium (BM). A pályázati kiírás a munkáltató által az NKI részére megküldött adatokat tartalmazza, így annak tartalmáért a pályázatot kiíró szerv felel.

|  |
| --- |
|  |